GiliGold/VAD_KnessetCorpus huggingface dataset:
עמיחי ווינברגר:
יש התבטאויות פוגעניות ומבזות.
עמיחי ווינברגר:
יש הצבעה כנגד - - -
יואב בן צור:
אבל זה נעשה עכשיו רק כדי להפחיד אנשים אחרים שלא יפרשו, רק בגלל זה.
יואב בן צור:
רק בגלל זה, לא בגלל משהו אחר.
יואב בן צור:
רק בגלל זה.
איתן גינזבורג:
חבר הכנסת בן צור, אני לא מסוגל להוציא אותך.
יואב בן צור:
אתה צודק.
עמיחי ווינברגר:
יש הצבעה הפוגעת בביטחון המדינה, יש הצבעה כנגד הקמת הממשלה, ויש עוד ועוד ועוד, ועם כל הכבוד - -
אבי מעוז:
שאלתי אם הוא פוליטיקאי או משפטן.
עמיחי ווינברגר:
- - יש מה שנקרא חובה בכך שאם אתה רוצה להיות נאמן לצו מצפונך ולדרך שלך, אז זו זכותך לעשות זאת במסגרת עצמאית שלא על הגב של מי שהביא אותך עד הלום.
עמיחי ווינברגר:
סיימתי.
אבי מעוז:
למה המתינו עם בקשת ההפרשה עד הפרישה של חברת הכנסת סילמן?
איתן גינזבורג:
כן, בבקשה, השר כהנא.
אבי מעוז:
רק שיענה.
אבי מעוז:
שיענה.
מיכל מרים וולדיגר:
אבי, שאלה רטורית.
איתן גינזבורג:
השר כהנא.
אבי מעוז:
למה?
מתן כהנא:
חבריי חברי הכנסת, חברי הוועדה - - -
איתן גינזבורג:
השר כהנא שמע את השאלה, ואם הוא יחליט להשיב, הוא ישיב.
מתן כהנא:
לא שמעתי את השאלה, אבל אם לא תפריעו לי, זה ייקח שתי דקות.
אבי מעוז:
אני מוכן לחזור על השאלה.
איתן גינזבורג:
לא, תודה.
יצחק פינדרוס:
אנחנו רוצים פחות נזקים במשרד הדתות.
מתן כהנא:
אם לא תפריעו לי, זה ייקח שתי דקות.
אבי מעוז:
רק תענה למה חיכיתם עם בקשת ההפרשה עד פרישתה של חברת הכנסת סילמן?
עמיחי ווינברגר:
- - - אני מוכן להשיב.
מתן כהנא:
אתה יודע מה, אני רוצה לספר לך סיפור.
מתן כהנא:
הרי חבר הכנסת שיקלי אמר אתמול שאני כל הזמן מספר על קורס טיס.
מתן כהנא:
לפעמים אנשים מודחים מקורס טיס שלושה שבועות לפני הסוף.
מתן כהנא:
נכון, יואב?
מתן כהנא:
אתה מכיר את זה.
מתן כהנא:
ואז עולה השאלה: תגידו, מה השתגעתם?
מתן כהנא:
לגרור פרח טיס שלוש שנים פחות חודש ולהדיח אותו שלושה שבועות לפני סוף הקורס?
מתן כהנא:
אז התשובה היא ניסינו וניסינו, והוא עלה לוועדת הערכה ועוד ועדת הערכה, ונתנו לו פה והכוונה, וכולי, ובסוף זה לא הצליח.
יריב לוין:
תגיד לי, מה, זה קורס טיס או שזו - - - פוליטית?
מתן כהנא:
שאלתם שאלה?
מתן כהנא:
קיבלת תשובה.
יריב לוין:
איזה מן דבר זה?
אבי מעוז:
והוא לא הצליח כשחברת הכנסת סילמן גם היא לא הצליחה.
קריאה:
הבנת שיקלי?
קריאה:
גם היא לא הצליחה.
איתן גינזבורג:
חבר הכנסת מעוז, לא להפריע.
מתן כהנא:
שאלת שאלה אבי, קיבלת תשובה.
מתן כהנא:
אבל אני רוצה להגיד עוד דברים.
יצחק פינדרוס:
ככה, באמצע המשא ומתן - - -
יריב לוין:
- - - הזאת?
יוסף טייב:
והמשל ממש דומה, שלושה שבועות לפני הסוף.
איתן גינזבורג:
חבר הכנסת טייב, תודה.
מיכל מרים וולדיגר:
- - - הוא מרחף למעלה.
איתן גינזבורג:
חברת הכנסת וולדיגר, תודה.
יואב קיש:
אתם באמת שלושה שבועות לפני הסוף.
איתן גינזבורג:
חבר הכנסת קיש, את קרעי הוצאתי על הרבה פחות מזה.
מתן כהנא:
אני רוצה להקריא משהו שנאמר חודש לפני הבחירות:
מתן כהנא:
השאלה החשובה בסופו של דבר היא מי מחלץ את ישראל מהכאוס הזה, ואיך אנחנו לא נכנסים שוב לסחרור של בחירות חמישיות.
מתן כהנא:
מקימים ממשלה שהחברים בה מחויבים לכך שישראל היא מדינה יהודית ודמוקרטית בלי ללכת עכשיו לחרמות – לא נשב עם זה ולא נשב עם זה.
מתן כהנא:
את הדברים האלו אמרת, חברי חבר הכנסת עמיחי שיקלי, גם שמענו היום במהלך היום מספר פעמים על ההתבטאויות שלך לגבי שותפות אפשרית עם מנסור עבאס, שהוא קול חדש, קול שאי אפשר להתעלם ממנו, קול שנכון שיהיה חלק, אפילו הצעת לתת לו להיות שר.
מתן כהנא:
כולנו הבטחנו בימינה שאנחנו לא ניתן לגרור את מדינת ישראל לבחירות חמישיות.
מתן כהנא:
אנחנו אמרנו שאנחנו תעודת הביטוח מפני בחירות חמישיות.
יואב בן צור:
אמרתם הרבה דברים שאתם תעודת ביטוח.
איתן גינזבורג:
חבר הכנסת בן צור, אני קורא לך לסדר פעם – אוציא אותך.
מתן כהנא:
אמרנו עוד דברים, ואני באמת - - -
יצחק פינדרוס:
בואו נגיד שבנט ואני נהיה ראש ממשלה, הייתם מסכימים?
יצחק פינדרוס:
רק לפיד, בשביל שלא יהיו בחירות, גם הייתם מסכימים?
יצחק פינדרוס:
העיקר שלא יהיו בחירות.
מתן כהנא:
אנחנו בהחלט אמרנו עוד דברים, אני מצר על הדברים האלה - -
יצחק פינדרוס:
אתם הייתם מוכנים?
יצחק פינדרוס:
- - - שלפיד בחוץ.
מתן כהנא:
- - אבל בסוף אני מצר על זה, ואני מודע לזה שיש רבים שכועסים עלינו, ואני מבין אותם היטב.
מתן כהנא:
אני מבין אותם היטב.
יצחק פינדרוס:
כל הבוחרים שלך.
מתן כהנא:
לא כל הבוחרים, ממש לא.
מתן כהנא:
ואני מבין אותם היטב.
יצחק פינדרוס:
כל הבוחרים.
יואב בן צור:
אני מזמין אותך.
איתן גינזבורג:
חבר הכנסת בן צור, די, צא החוצה בבקשה.
יואב בן צור:
תודה, בדיוק קיבלתי הודעה שנולדו לי נכדות תאומות, אז אני יוצא.
קריאות:
מזל טוב.
איתן גינזבורג:
מזל טוב.
איתן גינזבורג:
מזל וברכה.
איתן גינזבורג:
אתה רואה, תזמון מעולה לצאת.
יצחק פינדרוס:
הרווחנו עוד חצי דקה, פחות נזקים במשרד הדתות.
מתן כהנא:
מזל טוב.
יואב בן צור:
תודה רבה לכולם.
רם שפע:
זאת יציאה בקלאס ברמה הכי גבוהה.
רם שפע:
קלאס באפס מאמץ.
יצחק פינדרוס:
ראיתי בועז?
יצחק פינדרוס:
ראית?
יצחק פינדרוס:
מוציא אותו ומתחבק, תפסיקו לדבר על שנאת חינם.
מתן כהנא:
אנחנו ברגע האמת, כשהבנו לאן המדינה צועדת, קיבלנו את ההחלטה שלנו.
מתן כהנא:
אני גאה בהחלטה הזו.
מתן כהנא:
הצלנו את המדינה מהתדרדרות לכאוס – כאוס חברתי, כאוס פוליטי, כאוס כלכלי, כאוס ביטחוני.
יריב לוין:
למה אתה מפריש אותו?
יריב לוין:
עשית מה שעשית, מה אתה מפריש אותו?
איתן גינזבורג:
חבר הכנסת לוין, אני לא מסוגל אפילו לקרוא אותך לסדר.
מתן כהנא:
זה מה שאנחנו עשינו, ואני גאה מאוד בהחלטה הזו.
מיכל מרים וולדיגר:
בגללכם אין ממשלת ימין, על מה אתה מדבר?
יצחק פינדרוס:
על זה להעניש אותו?
יצחק פינדרוס:
תנו לו להתפצל, להיות סיעה נפרדת.
איתן גינזבורג:
אנחנו לקראת סוף הדיון, מספיק.
איתן גינזבורג:
תגידו, לא הספיק לכם כל היום?
איתן גינזבורג:
למעלה מעשר שעות הפרעה, די.
מתן כהנא:
אנחנו היינו הראשונים שאמרנו שאנחנו נצטרף לכל ממשלת ימין, אתם יודעים את זה היטב, אתם יודעים את זה היטב.
מתן כהנא:
בסוף השבוע האחרון שמענו את גפני היטב, את מי הוא מאשים שאין ממשלת ימין על מלא, מה שנקרא.
אבי מעוז:
עזוב, עזוב, עזוב.
אבי מעוז:
מתן, מתן, לא מתאים לך.
מתן כהנא:
אבל עזבו את זה עכשיו.
מתן כהנא:
עזבו את זה עכשיו.
אבי מעוז:
אתה יודע שהייתה ממשלה כזאת - - -
איתן גינזבורג:
חבר הכנסת מעוז, תודה.
יצחק פינדרוס:
- - - וזה לא אומר בגלל זה שאנחנו פוגעים בכם.
איתן גינזבורג:
פינדרוס, אתה הבא בתור לצאת.
מתן כהנא:
חבר הכנסת פינדרוס, לא חשבתי שאתה תומך בנו, ואתה אוהב אותי אישית - - -
יצחק פינדרוס:
גם לא תמורת כסף ולא תמורת - - - אישית, ולא תמורת ג'וב ולא תמורת - - -
איתן גינזבורג:
חבר הכנסת פינדרוס, אני לא רוצה להוציא אותך.
אבי מעוז:
בסוף בנט יפריש את - - -
מתן כהנא:
אנחנו הקמנו ממשלה, ממשלה שעושה דברים מדהימים למען אזרחי מדינת ישראל, למען עם ישראל, ממשלה שגם שומרת על ערכי הימין בממשלה לא פשוטה, מול ממשל אמריקאי לא פשוט, שומרת על ערכי הימין.
מיכל מרים וולדיגר:
על מי אתה עובד?
מתן כהנא:
וכמו שהוכחתי פה היום הבוקר, כמו שהוכחתי פה היום בבוקר, - -
אבי מעוז:
ככה היצר הרע מדבר.
איתן גינזבורג:
חבר הכנסת מעוז, אני קורא אותך לסדר פעם שלישית.
מתן כהנא:
- - שומרת על ערכי הימין הרבה הרבה יותר טוב מאשר המנהיג שהיה פה 12 שנה לפני הממשלה האחרונה.
מיכל מרים וולדיגר:
אוי, באמת.
מיכל מרים וולדיגר:
הנה, זה הגיע.
יצחק פינדרוס:
אה, שכחתי, ביבי.
יצחק פינדרוס:
וואלה, כל הזמן ביבי.
יצחק פינדרוס:
חיכינו לזה.
איתן גינזבורג:
תראו מה הכי מדליק אתכם, זה מדהים.
מתן כהנא:
מבחינה עניינית - - -
יצחק פינדרוס:
לא, אנחנו אוהבים את זה.
יצחק פינדרוס:
את כל הפשעים מותר לעשות אחרי ביבי.
אבי מעוז:
שכחת שבנט היה שר החינוך, שר הכלכלה, שר הביטחון.
אבי מעוז:
שכחת.
יוסף טייב:
- - - לא, באמת, די.
יוסף טייב:
- - -
איתן גינזבורג:
חבר הכנסת טייב.
איתן גינזבורג:
חבר הכנסת טייב, אין לך בושה?
יצחק פינדרוס:
לביבי היה יותר גלידה - - - נכון?
יואב קיש:
כל זה לא קשור, מתי תתחיל לדבר - - -
מתן כהנא:
יש לי עוד דקה.
מתן כהנא:
הנה, עכשיו, בבקשה.
יואב קיש:
חמש וחצי דקות אתה מדבר.
יצחק פינדרוס:
אצל ביבי זה היה פיסטוק, פה זה רק תות.
מתן כהנא:
תבדוק כמה אני מדבר, לא כמה אתם.
מתן כהנא:
לא כמה מפריעים לי, כמה אני מדבר.
מתן כהנא:
זה כולל השירים על הולדת התאומות של הנכדות.
מתן כהנא:
חברים, עניינית, בסופו של דבר, נאמר פה כבר קודם, שישה חברי כנסת מסיעת ימינה החליטו משהו אחד, חבר הכנסת שיקלי החליט משהו אחר.
מתן כהנא:
היינו שישה חברי כנסת שהחליטו משהו אחד, חבר הכנסת שיקלי החליט משהו אחר.
מתן כהנא:
מהיום הראשון הוא פעל כדי להראות את זה, הוא הצביע 754 פעמים נגדנו, הוא חוקק בניגוד לעמדתנו, הוא התבטא בהתבטאויות מאוד חריפות נגדנו, והוא עשה את זה ממש עד לאחרונה, עד היום האחרון של מושב החורף.
מתן כהנא:
ולכן זאת השאלה שעומדת פה לפתחנו – האם אנחנו צריכים להפריש את חבר הכנסת שיקלי לאור זה שהוא פועל באופן סיסטמתי נגד עמדת הסיעה שלו?
מתן כהנא:
והדברים מאוד ברורים, כמו שהוכחנו אותם היום, ולכן אני מבקש שכשתגיע ההצבעה בדקות הקרובות להצביע בעד הפרשתו של חבר הכנסת שיקלי.
יריב לוין:
בושה.
איתן גינזבורג:
חבר הכנסת שיקלי ועורך הדין בוסי.
יצחק פינדרוס:
לפי ההסכם הקואליציוני, כולם יצביעו אתך, אל תדאג.
גיא בוסי:
כמה דברים.
גיא בוסי:
קודם כל, אחרי שידידי המלומד, עורך הדין ווינברגר, כינה אותי ינוקא, יש משהו שאני לא מצליח להבין – ניסיתי לשכנע את הוועדה שמה שהיה טרם הבחירות איננו מן העניין, והציטוט היחיד שהביא השר כהנא הוא ציטוט מלפני הבחירות.
גיא בוסי:
אז בואו נהיה מאופסים, כי אני לא מצליח להבין.
גיא בוסי:
דבר שני, מה שאומר חברי המלומד בשם סיעת ימינה פשוט מטורף.
גיא בוסי:
מה הוא אומר?
גיא בוסי:
תשקרו, תכזבו לפני הבחירות, זה לא משנה, תעשו מה שבא לכם אחר כך.
גיא בוסי:
תחשבו מה הוא אומר: זה לא משנה מה עשיתם אחר כך, הבחינה מתחילה רק בעת חקיקת הכנסת.
גיא בוסי:
אני פשוט לא מצליח להבין את הטיעון אבל אני רוצה שתבינו, מרגע זה מסורה לכם הזכות לשקר, כי לא משנה מה תעשו, מה שתיבחנו זה ברגע הישמע הסיעה.
גיא בוסי:
תנסו לחשוב שמפלגת נועם תקדם - - -
אבי מעוז:
למה אתה כל פעם מביא דוגמאות מאתנו?
אבי מעוז:
אתה מוכן להסביר לי?
גיא בוסי:
תחשבו שמפלגת מרצ מחליטה לעשות את כנס היסוד החדש שלה בחברון, בקריית ארבע.
מיכל מרים וולדיגר:
חומש.
מיכל מרים וולדיגר:
לך על חומש.
גיא בוסי:
חומש.
גיא בוסי:
או שמעבירה את הלשכה שלה לחומש.
גיא בוסי:
האם חברת הכנסת מיכל רוזין תצביע בעד?
גיא בוסי:
הרי זה לא יתכן.
גיא בוסי:
אז אני רוצה שיהיה ברור, העמדה המשפטית של חבר הכנסת שיקלי, ולפי דעתי, אליבא דכלי עלמא, היא שאסור לשקר – לפני הבחירות, אחרי הבחירות, במהלך הבחירות, אסור לשקר.
גיא בוסי:
כל טיעון אחר הוא לא ברור.
גיא בוסי:
אדוני היושב-ראש, אני לא מבין, אני אומר את זה כבר כמה פעמים, אין כאן מאות הצבעות, כל ההצבעות של התקציב הן הצבעה אחת.
גיא בוסי:
אי אפשר לחזור על שקר שוב ושוב ושוב ולהפוך אותו לאמת.
גיא בוסי:
זו לא העמדה שלי, זו העמדה של איל ינון.
גיא בוסי:
אין כאן עשרות הצבעות, יש כאן במקרה הטוב 60 הצבעות, ואני רוצה להגיד משהו לגבי אותן הצבעות.
גיא בוסי:
אדוני מנע ממני להעלות את הטיעון שלנו, הוא נתן לי להתייחס רק ל-30% מהטיעון של הצד השני.
גיא בוסי:
לו היה נותן לי יושב-ראש הוועדה להעלות את הטיעון שלי, הייתי עובר הצבעה-הצבעה ומראה שניים: א', שכל ההצבעות של שיקלי היו בהתאם לעמדת הסיעה המקורית.
איתן גינזבורג:
רק למען הסר ספק, מכיוון שאנחנו תחת – אני לא מנעתי ממך לומר דבר.
איתן גינזבורג:
לא קבעתי לך מה לומר ולא אמרתי לך איזה טיעון לומר, אני פשוט הקצבתי זמן, ואחרי כמעט ארבע שעות אמרתי די.
מיכל מרים וולדיגר:
שיש לו זכות טיעון רחבה, כך כתבה היועצת המשפטית.
גיא בוסי:
זאת אומרת, בוא נחזור על מה שאדוני אמר - - -
איתן גינזבורג:
לא, לא, אני רק תיקנתי את הדברים שאמרת, שמנעתי ממך להעלות טיעונים.
איתן גינזבורג:
לא מנעתי ממך, הקצבתי זמנים ואתה בחרת בזמן הזה לומר את מה שאתה רוצה, זו בחירה שלך.
גיא בוסי:
רגע, רגע, רגע, על מה דיברתי?
גיא בוסי:
הקראתי את עליסה בארץ הפלאות?
גיא בוסי:
מה עשיתי?
גיא בוסי:
מה שעשיתי זה לעגן ולקדם את זכות הטיעון של חבר הכנסת שיקלי, אדוני.
גיא בוסי:
מה שאתה עשית זה מעשה שלא ייעשה, פגעת בזכות הטיעון מהיסוד, וכן, מנעת ממני מלדבר.
גיא בוסי:
תנסו להבין על מה אתם הולכים לקבל החלטה בעוד שנייה, בלי שהעליתי את הטיעונים שלנו, בלי שהצבתי מראה – הרי מה הטיעון?
גיא בוסי:
הטיעון הוא שהוא הצביע נגד הסיעה.
גיא בוסי:
בזמן שלא נתת לי, אדוני, לעבוד, בחג ובשבת, ישבתי – כמובן, לא לבד, יחד עם הצוות – ובדקנו הצבעה-הצבעה.
גיא בוסי:
אתה מונע מחברי הכנסת את ההצבעה הזאת.
גיא בוסי:
הייתי מוכיח לכם בכתובים שבדיוק עמדת הסיעה, זו ההצבעה.
גיא בוסי:
עמדת הסיעה, זו ההצבעה.
גיא בוסי:
ועכשיו אני רוצה לשאול: מה היית מצפה ממנו בעניין התקציב?
גיא בוסי:
מה אתה מצפה בעניין התקציב, שיצביע בניגוד לעמדת הסיעה?
גיא בוסי:
אני לא מבין את הטיעון הזה.
רם שפע:
מה?
רם שפע:
לא הבנו מה אמרת.
מיכל מרים וולדיגר:
עמדת הסיעה האמיתית.
רם שפע:
אין מונח כזה.
גיא בוסי:
חברת הכנסת, הוא עובד בלשוחח ולדבר.
רם שפע:
כי בזמן בחירות יש סיעה יוצאת, אחר כך - - -
אבי מעוז:
אבל רם, כשאני לא הבנתי את העורך דין המלומד, אמרו לי קריאה שנייה.
יוסף טייב:
- -- אין דבר כזה.
יוסף טייב:
הבטחת, תקיים, זה מה - - -
רם שפע:
בסדר, אין לי בעיה עם זה, אבל משפטית – משפטית - - -
מיכל מרים וולדיגר:
יש לך מצע.
מיכל מרים וולדיגר:
יש לך מצע, שמעת על זה?
מיכל מרים וולדיגר:
מצע - - -
רם שפע:
- - לא להתנגד - - -
איתן גינזבורג:
תודה, חבר הכנסת שפע.
גיא בוסי:
תודה אדוני, אני ממשיך.
גיא בוסי:
אני שוב אסביר למה התקציב.
גיא בוסי:
התקציב איננו איזו מילת קסם שנקראת תקציב, אלא התקציב בנוי סעיפים-סעיפים, ולראיה, אתם מצביעים על כל סעיף וסעיף.
גיא בוסי:
וזה, אדוני, בדיוק מה שנדרש בסעיף 61, לעשות בירור עובדתי.
גיא בוסי:
והבירור העובדתי הזה נמנע, אדוני מנע ממני לעשות אותו, כי מה שרציתי לעשות, כמו שהחוק נותן אפשרות לחבר הכנסת שיקלי, זה לפרק כל הצבעה והצבעה.
גיא בוסי:
אני לא מבין, היעלה על הדעת שהיית דורש ממישהו ממפלגת מרצ להצביע בעד צירוף של חמישה מיליארד שקלים לכבישים באיו"ש?
גיא בוסי:
אני פשוט לא מצליח להבין את ההיגיון הזה.
גיא בוסי:
אבל בזה שמנעתם ממני, מנעתם מחבר הכנסת שיקלי את זכות הטיעון, ברור שאני לא יכול להוכיח את הבחינה העובדתית.
גיא בוסי:
מה שעשה חברי זו מניפולציה משפטית.
גיא בוסי:
כי מה שהוא עשה, הוא הביא לכם ציטוט של משרד המשפטים.
גיא בוסי:
הרי זה בסיס הטיעון שלי – הפכתם להיות מכורים לעמדות משפטיות, הפכתם להיות מכורים לייעוץ משפטי, ולא לשווא ממש מהללים את עמדת משרד המשפטים.
גיא בוסי:
מי זה משרד המשפטים, אני מתנצל להגיד?
גיא בוסי:
מי זה משרד המשפטים בעניין?
גיא בוסי:
מליאת הכנסת.
גיא בוסי:
אף ציטוט של הצד השני לא היה ממליאת הכנסת.
גיא בוסי:
אני ציטטתי ממליאת הכנסת שעשתה גרסה א' וגרסה ב', הווה אומר שעמדתו של אותו פקיד משפטי ממשרד המשפטים לא התקבלה.
גיא בוסי:
איך אפשר להעלות את זה עכשיו כטיעון?
גיא בוסי:
איך אפשר להעלות את זה כטיעון?
גיא בוסי:
אני חוזר ואומר לכם, תתעלמו מהגיחוכים שם.
גיא בוסי:
הם שילמו לעורכי הדין שיגחכו ויפריעו, תתעלמו מהגיחוכים.
גיא בוסי:
מה שאני אומר לכם זו אמת צרופה, ואני מוכן לעמוד מאחוריה.
גיא בוסי:
הם יכולים להמשיך ולגחך.
גיא בוסי:
במליאת הכנסת זה קרה, לא איזה פקיד במשרד המשפטים.
גיא בוסי:
אתם צריכים להבין, אותם אנשים רוצים את הסמכות אצלם ביד.
גיא בוסי:
הרי יועץ משפטי שאומר אני אתן את הפרשנות הנכונה, מה הוא אומר?
גיא בוסי:
ממני תראו וכן תעשו, כזה ראה וקדש.
גיא בוסי:
אני אומר לכם – לא, הסמכות היא שלכם.
גיא בוסי:
אתם קבעתם שפרישה אידיאולוגית מצפונית בלא תמורה איננה פרישה.
גיא בוסי:
אז הוא אומר לכם לא, לא, לא, יש איזה מישהו במשרד המשפטים שהסביר מה זה לרבות.
גיא בוסי:
אל תפלו בבור הזה, גם אם מגחכים כאן.
גיא בוסי:
דבר שני, אני חייב, אדוני, לציין שאסור היה לחבר הכנסת טופורובסקי להיות כאן, לבטח לא לשאול שאלות ולהסביר מה נכון ומה לא נכון, הרי זה טובל ושרץ בידו.
גיא בוסי:
חבר הכנסת טופורובסקי בזמן הוועדה, בזמן שאדוני נתן לנו להתפלל, הפסקה, הלך והתראיין.
גיא בוסי:
הלך והתראיין, אדוני.
גיא בוסי:
איפה יש לך דוגמה, אפילו טובל – אני לא זוכר בדיוק את הביטוי – אז אי אפשר, אסור.
יוסף טייב:
ושרץ בידו.
גיא בוסי:
לא, טובל ושרץ בידו, אחרי זה יש איך שאנחנו מתגברים על זה.
גיא בוסי:
זה בלתי אפשרי.
גיא בוסי:
הרי אתה אמרת, אדוני, בפתיח של הדיון: תזכרו שאנחנו בהליך מעין משפטי.
גיא בוסי:
היעלה על הדעת ששופט בבית המשפט העליון במהלך ההפסקה יצא ויתראיין ויגיד לא מוצא חן בעיני מה שקורה כאן, אני נגד צד מסוים.
גיא בוסי:
פשוט השתגענו.
גיא בוסי:
אומר חבר הכנסת טופורובסקי: אין לי הוכחות לתמורה, אבל –.
גיא בוסי:
חבר'ה, אנחנו לא חיים פה באיזו ספרה שמי שרוצה אומר מה שבא לו.
גיא בוסי:
אנחנו צריכים עובדות, ואתם מנעתם – כמובן שלא אתם, אבל לא יעזור כלום, אתם ועדה, הוועדה מנעה מאתנו לברר את הנתון העובדתי.
גיא בוסי:
אם אין הוכחות לתמורה, אין תמורה.
גיא בוסי:
אי אפשר להגיד אני לא יודע אם יש תמורה או לא יודע אם יש תמורה.
גיא בוסי:
אתם רוצים – תוכיחו.
גיא בוסי:
אני רוצה לראות את התמורה הזאת, איפה היא נמצאת?
בועז טופורובסקי:
אמרתי שבגלל שאין לי הוכחות לא פעלתי על סמך הנחה.
גיא בוסי:
אז אני חוזר ואומר: הוא אמר שבגלל שאין הוכחות הוא לא פעל על סמך אותה הנחה.
גיא בוסי:
אם אין הוכחות ואף אחד לא הציע הוכחות, איפה ההוכחות?
גיא בוסי:
איפה האקדח המעשן?
גיא בוסי:
איפה התמורה הזאת?
קריאה:
אין תמורה.
גיא בוסי:
אמר מכובדי יושב-ראש הוועדה: פעם זה היה מקום להחלפת דעות.
גיא בוסי:
אדוני, זה בדיוק מה שאני זועק מהרגע שהגענו לכאן.
גיא בוסי:
אם המקום הזה רוצה להיות מקום להחלפת דעות, תשאירו את חבר הכנסת שיקלי בימינה כדי שתהיה הפרייה.
גיא בוסי:
חבר'ה מקור מים חיים חייב משהו שיפרה אותו, אם המים עומדים, מגיעים יתושים.
גיא בוסי:
אם אנחנו רוצים שהמקום הזה, כמו שאמר היושב-ראש, יהיה מקום להחלפת דעות, זו בדיוק הטענה.
גיא בוסי:
זאת בדיוק הטענה.
בועז טופורובסקי:
הוא לא בא לישיבות.
גיא בוסי:
ודבר נוסף, אומר ידידי המלומד ווינברגר שהתקבלה החלטה של הסיעה.
גיא בוסי:
אלא מאי?
גיא בוסי:
ישבה כאן חברת הכנסת סילמן, שהייתה באירוע ואמרה לא היה כדבר הזה.
גיא בוסי:
לא היה כדבר הזה, לא הייתה ישיבת סיעה שהחליטה על הקמת הממשלה.
גיא בוסי:
יתר על כן, העדות שיש לנו אומרת שמבקש הסיעה אסף את כל החברים וצווח עליהם ולא נתן לדבר, ואף איים עליהם: אם לא תעשו כמוני, אתם מפוטרים.
גיא בוסי:
אז למי תאמינו – למי שהיה בישיבה או לעורך דין שמקבל כסף תמורת מה שהוא עושה, כולל אני?
גיא בוסי:
כולל אני.
גיא בוסי:
אל תאמינו לי, תאמינו למי שהיה.
גיא בוסי:
אל תאמינו לו, תאמינו למי שהיה, לחברת הכנסת סילמן.
גיא בוסי:
אדוני, לאור זה שכשהעליתי את כל הטיעונים המקדמיים שלי ואת כל ההפרות, ולבטח, אדוני, לאור זה שלא הספקתי להעלות את עצם הטיעון ההגנתי שלי, אני מבקש שתינתן לי אפשרות לסיכומים שלושה ימים, ארבעה ימים, לסיכומים בכתב לכל חברי הוועדה כי לא נתת לי להעלות את עצם הטיעון שלי.
גיא בוסי:
אני פונה אליך שוב, בלי ציפייה, אבל ממש מפציר בך אדוני – כל מה שאני מבקש זה ארבעה ימים קצרים כדי להעלות את הסיכומים שלי בכתב, שלפחות החלק שמנעת ממני, אדוני, מנעת ממני לטעון - -
בועז טופורובסקי:
עורך הדין בוסי, הוא לא מנע, הוא נתן לך ארבע שעות, פשוט לא חילקת את הזמנים נכון.
איתן גינזבורג:
יותר מארבע שעות.
משה טור פז:
תן לו שבועיים, למה רק ארבעה ימים?
גיא בוסי:
אני חוזר ואומר, זכות הטיעון לא נקבעת על ידי חבר הכנסת טופורובסקי וחבר הכנסת גינזבורג.
גיא בוסי:
היא נקבעה מימים ימימה, עוד מהימים של ברגמן, עוד מהימים שלא הייתה כאן מדינה, בימים שבן גוריון רצה לעצור אנשים, אמרו לו שופטי העליון לא עושים כדברים האלו.
גיא בוסי:
אבל אתם מנסים למנוע.
גיא בוסי:
הרי מה אתם אומרים לי?
גיא בוסי:
קיבלת ארבע שעות.
גיא בוסי:
לא מספיק ארבע שעות.
גיא בוסי:
אתם אלה שהעליתם, לטענתכם, 754 הצבעות ועוד 45 ביטויים.
גיא בוסי:
את זה אני צריך לגמור בארבע שעות?
בועז טופורובסקי:
לדעתי יכולת ברבע שעה לסיים.
גיא בוסי:
מה קורה לכם?
גיא בוסי:
מה עם הטיעונים שלנו?
גיא בוסי:
תזכרו, הייתי במספר 16, והיושב-ראש מנע ממני להמשיך.
גיא בוסי:
ב-16 בלבד.
גיא בוסי:
אם זה לא בירור עובדתי, מה זה בירור עובדתי?
יוסף טייב:
כי הטיעונים והאמת לא מעניינים אותם, הם כבר החליטו שהם יצביעו בעד.
איתן גינזבורג:
חבר הכנסת טייב, באמת.
אבי מעוז:
הוא נתן לו לסיים לפני י"ז.
אבי מעוז:
י"ז זה טוב בגימטרייה, לפני שתגיע לטוב.
גיא בוסי:
תודה לאדוני.
גיא בוסי:
משפט אחרון.
גיא בוסי:
אני חוזר, אדוני, על הבקשה לקבל סיכומים.
גיא בוסי:
אני רוצה להתנצל, אדוני, אם לא התנהלתי כמו שאתה חושב שצריך להתנהל, וכמובן אני רוצה להגיד לגבי היועצת המשפטית ארבל, את עושה עבודה מעולה, מקצועית ונטולת פנים.
גיא בוסי:
כל טיעון אחר לא נשמע מהצד שלנו.
גיא בוסי:
תודה.
איתן גינזבורג:
תודה רבה, עורך הדין בוסי.
איתן גינזבורג:
חבר הכנסת שיקלי, זכות המילה האחרונה שלך, אתה תהיה הדובר האחרון.
איתן גינזבורג:
לאחר מכן אני אבקש מעורכת הדין ארבל לחדד כמה עניינים.
גיא בוסי:
אנחנו מבקשים להיות אחרונים, לסכם.
יצחק פינדרוס:
עלו שלוש שאלות משפטיות שאני מבקש לקבל תשובות עליהן.
גיא בוסי:
נעלה את השאלות המשפטיות עכשיו, ואחרי זה - - -
איתן גינזבורג:
לא, אין פה שאלות משפטיות, יש פה - - -
יצחק פינדרוס:
לא, עלו בדיונים.
יצחק פינדרוס:
בדיונים עלו פה, שהיועצת - - -
איתן גינזבורג:
סליחה רגע, יהיו פה הבהרות של היועצת המשפטית לדברים שהועלו ואז אנחנו נעבור להצבעה.
יצחק פינדרוס:
התמורה, השיהוי - - -
איתן גינזבורג:
חבר הכנסת פינדרוס, עכשיו אנחנו - - -
יואב קיש:
הצבעה במליאה.
אבי מעוז:
לרבות.
איתן גינזבורג:
אנחנו מאפשרים עכשיו לחבר הכנסת שיקלי לומר את דברו ולסכם את הדברים.
איתן גינזבורג:
בבקשה, חבר הכנסת שיקלי.
עמיחי שיקלי:
קודם כל, אני מבקש להודות מעומק הלב לכל אחד ואחת מחברי הכנסת ואנשים אחרים שהגיעו לכאן והשתתפו.
עמיחי שיקלי:
אני חושב שזה היה יום חשוב ומשמעותי מאוד, לא רק ברמה האישית, אלא גם ברמה הלאומית.
עמיחי שיקלי:
אני מבקש לחזק ולומר תודה קודם כל לכל מי שבחר להשתתף ולבוא.
עמיחי שיקלי:
עכשיו קדימה לנושאים הבאים.
עמיחי שיקלי:
רגע לפני ההצבעה כדאי מאוד שתפנימו, חברי הוועדה, שההחלטה הזו רחוקה מאוד מלהצטמצם לעניין אישי הנוגע לחבר כנסת יחיד שעונה לשם עמיחי שיקלי, או לעניין של ימין מול שמאל או ממשלת השינוי מול לא ממשלת השינוי.
עמיחי שיקלי:
זו סוגיה הרבה הרבה הרבה יותר כבדה.
עמיחי שיקלי:
ראינו מה הכוח של תקדימים קודמים, תקדימים מעוותים, ואם ייקבע כאן תקדים שעל רקע התבטאות ביקורתית כלפי ראש מפלגה ניתן לשלול חירות יסוד או לפגוע אנושות בזכות יסוד של יכולת להיבחר, כל חברי הכנסת מימין ומשמאל יפגעו, ולא רק עכשיו, אלא גם קדימה הלאה לכנסות הבאות, דבר שיחליש בצורה אנושה את הכנסת ואת מעמדם של חברי הכנסת.
עמיחי שיקלי:
לדאבוני, כפי שראינו, בחר הייעוץ המשפטי של הכנסת בעבר להתעלם מלשון החוק – אני מדבר לא עליך אלא על התבטאות של איל ינון בהחלטה שלו – ולסלף, כפי שנעשה לא אחת, גם את כוונת המחוקק, שידעה היטב מה הוא מבקש למנוע – מעילה באמון הציבור, סילוף רצון הבוחר, תמורת בצע כוח ושררה.
עמיחי שיקלי:
כשבחרתי להתנגד להקמת הממשלה הזו שאלה אחת עמדה לנגד עיני, והיא, לפני הכול, לפני כל השיקולים שציינתי אותם קודם, האם בכלל אני אוכל להביט על עצמי במראה?
עמיחי שיקלי:
והתשובה שלי הייתה לא, ואני שמח מאוד שידי לא הייתה במעל, וזו הייתה החלטה קשה מאוד.
עמיחי שיקלי:
אבל צריך לזכור שלא רק בגלל המחויבות הכול כך אלמנטרית שלנו לבוחר ולציבור, לא רק בגלל זה, לא רק מצד האמת והערכיות הבסיסית ביותר, מה שנקרא 'מוסר של גן ילדים', פשוט לא לשקר; לא רק בגלל זה בחרתי להתנגד, אלא גם כי ידעתי לאן תוביל את מדינת ישראל הממשלה הזו, ממשלה שתיסחט יום-יום, שעה-שעה, על ידי רע"מ ומרצ, מפלגות פרו פלסטיניות, אנטי ציוניות, שיוזמות כאן כנסי אפרטהייד, כנסים אנטישמיים שמטיחים רפש בציבור המתיישבים ביהודה ושומרון, ואלוהים יודע איך אתה נותן לזה יד, השר מתן כהנא.
עמיחי שיקלי:
היא תישלט בפועל על ידי מפלגות השמאל, ולא על ידי מי שמתכנה ראש הממשלה.
עמיחי שיקלי:
היא תישלט בפועל על ידי לפיד, שריסק את יחסי החוץ של מדינת ישראל, המנוהלים בפועל בידי נערי אובאמה, נידס ובלינקן.
עמיחי שיקלי:
היא תישלט בפועל על ידי בני גנץ, שבעת כהונתו כשר ביטחון, הכהונה הזו, כושר ההרתעה של ישראל נשחק עד דק, הבנייה היהודית ביהודה ושומרון נחנקת, והבנייה האירו-פלסטינית מאיימת לחרב את מדבר יהודה – אתם מוזמנים לסייר בשמורות ההסכמיות של הרשות הפלסטינית, שהופכות מיום ליום למחצבות – ולמנוע מישראל מלממש את ריבונותה בבקעת הירדן.
עמיחי שיקלי:
לצערי, מוטיבציית היתר של בנט להיות ראש ממשלה דרדרה את ביטחון ישראל לעברי פי פחת, וכך גם את מעמדה של מדינת ישראל.
עמיחי שיקלי:
בחודשים האחרונים נרצחו כאן 14 אזרחים ישראלים ונפצעו עשרות בגל טרור שכמותו לא ראינו מזה למעלה מעשור.
עמיחי שיקלי:
החולשה הזו היא לא יד המקרה, היא יד הממשלה הזאת.
עמיחי שיקלי:
עד כאן דבריי.
עמיחי שיקלי:
תודה לכולם.
איתן גינזבורג:
תודה רבה, חבר הכנסת שיקלי.
איתן גינזבורג:
עורכת הדין ארבל, בבקשה.
ארבל אסטרחן:
נאמרו פה במשך היום דברים, נשאלו שאלות, אני רשמתי לי אותן, אני מקווה שאני אצליח לענות על הדברים.
ארבל אסטרחן:
יש כמה דברים קטנים שאני אזיז אותם לסוף.
ארבל אסטרחן:
הדבר העיקרי שנטען פה ועלה גם על ידי עורך הדין בוסי, גם על ידי חבר הכנסת קיש, גם על ידי חבר הכנסת לוין, ואולי גם אחרים, אמר עורך הדין בוסי שהייעוץ המשפטי בחוות הדעת שלו במשך השנים התעלם מאותו דיון שהתקיים בקריאה השנייה בפברואר 1991 בתיקון מס' 12 לחוק יסוד: הכנסת; ולדבריו, מאותו דיון עולה שפרישה היא או הודעה או פעילות נגד תמורה.
ארבל אסטרחן:
נכון?
ארבל אסטרחן:
אני חושבת שזה מה שנאמר.
ארבל אסטרחן:
קודם כל, צריך לציין שאני גם כתבתי את זה בנייר שלי וגם אמרתי בעל פה בהתחלה שזה נכון שמול עיני המחוקק שחוקק את תיקון מס' 12 עמדו מאורעות 1990 עם 'התרגיל המסריח'.
ארבל אסטרחן:
דיון ארוך מאוד בוועדה ובמליאה נערך בשאלה איך למנוע כלנתריזם ואיך לא למנוע מח"כים להצביע הצבעות אידיאולוגיות.
ארבל אסטרחן:
לצערי, מאז 1991 כשעבר החוק, לא מצאתי שהתקיים איזשהו דיון ענייני מאחורי מסך בערות בשאלות האלה ותמיד היה קשה לחלץ התייחסויות נקיות ואובייקטיביות.
ארבל אסטרחן:
אבל אני רוצה לומר מאיפה באו הדברים שלנו, וצריך לומר כך: שתי הגרסאות שעליהן דיבר עורך הדין בוסי – בעבר הייתה אפשרות לפי תקנון הכנסת כאשר ועדה שהכינה הצעת חוק לקריאה שנייה ושלישית לא הצליחה להגיע להסכמה לגבי סעיף מסוים, הייתה מעלה למליאה שתי גרסאות והמליאה הייתה מצביעה ביניהן.
ארבל אסטרחן:
באותו מקרה אכן עלו למליאה שתי גרסאות בסעיף חשוב כאשר השאלה הייתה אם כל הצבעת אי אמון נגד עמדת הסיעה מהווה פרישה, או שמא להשתמש בנוסח שבסופו של דבר נכלל בחוק.
ארבל אסטרחן:
מי שנימק את גרסה ב', מה שנאמר פה, שהיא זו שהתקבלה, היו שני חברי כנסת – חבר הכנסת אמנון רובינשטיין וחבר הכנסת צחי הנגבי.
ארבל אסטרחן:
חבר הכנסת אמנון רובינשטיין, שצוטט פה בחלק מדבריו, אמר כך: "נתאר לנו מקרה שבו חבר כנסת לא יכול לקבל את עמדת הסיעה בעניין חשוב לו ביותר, והוא מחליט להצביע אי אמון או אמון בניגוד לעמדת סיעתו או מרכז מפלגתו, והוא אומר אני מוכן לשאת בעונש כתוצאה של המעשה הזה.
ארבל אסטרחן:
האם אני צריך לומר לו רק בגלל זה אתה יוצא באופן אוטומטי מסיעתך ולא תוכל להיות חבר בשום סיעה"?
ארבל אסטרחן:
על מה מדבר פה חבר הכנסת רובינשטיין?
ארבל אסטרחן:
הוא מדבר על עניין חשוב ביותר.
ארבל אסטרחן:
הוא מדבר על כך שחבר הכנסת – וזו הייתה הפרשנות שהצגנו במשך השנים – אומר לסיעה שלו בעניין מסוים, אפילו עניין בליבת הפעילות של הסיעה, אני בעניין הזה לא אתכם.
ארבל אסטרחן:
אמרו, אם הוא לא קיבל תמורה, לא יראו בזה פרישה.
ארבל אסטרחן:
חבר הכנסת רשאי להגיד בעניין מסוים אני לא אתכם.
ארבל אסטרחן:
השאלה היא האם חבר כנסת יכול להגיד בכל עניין אני לא אתכם?
ארבל אסטרחן:
כמו שאמר חבר הכנסת בגין - - -
יואב קיש:
מה זה השאלה?